บิ๊กโจ๊ก พบ ทูตซาอุฯ แจงสาวขอลี้ภัย ยันเป็นเรื่องในครอบครัว
บิ๊กโจ๊ก เข้าพบ อุปทูตซาอุฯ แจงเรื่องสาว 18 หลบหนีเข้าเมืองเพื่อขอลี้ภัย เผยขณะนี้อยู่ในความดูแล UNSCR เชื่อเป็นเรื่องภายในครอบครัว ซึ่งทางสาวซาอุฯ ไม่ขอพบพ่อที่ตามมาพบ ยันจะขอลี้ภัยไปประเทศที่ 3 ล่าสุดสถานทูตซาอุฯ ได้ออกแถลงการณ์ไม่ได้ยึดพาสปอร์ต แต่ถูกกักตัวเนื่องจากไม่สามารถแสดงเอกสารสำคัญได้,เมื่อวันที่ 8 ม.ค.62 ที่สถานเอกอัครราชทูตซาอุดีอาระเบีย ประจำประเทศไทย พล.ต.ท.สุรเชษฐ์ หักพาล ผู้บัญชาการสำนักงานตรวจคนเข้าเมือง กล่าวภายหลังการเข้าพบ นายอับดุลลอฮ์ มูฮัมหมัด อัลชุเอบี้ (H.E. Mr.Abdulelah Mohummed Alsheaibie) อุปทูตซาอุดีอาระเบีย ประจำประเทศไทย เพื่อชี้แจงกรณีสำนักงานตรวจคนเข้าเมืองได้อนุญาตให้ น.ส.ราฮาฟ โมฮัมเหม็ด อัล-กูนุน หญิงชาวซาอุฯ วัย 18 ปี หลบหนีการแต่งงานเข้ามาที่ประเทศไทย และขณะนี้อยู่ในความดูแลของสำนักงานข้าหลวงใหญ่ผู้ลี้ภัยแห่งสหประชาชาติ หรือ UNHCR,พล.ต.ท.สุรเชษฐ์ กล่าวว่า ทางรัฐบาลและสถานเอกอัครราชทูตมั่นใจการทำงานของตำรวจไทย รวมทั้งยืนยันว่าการขอลี้ภัยของ น.ส.ราฮาฟ เป็นเรื่องภายในครอบครัว ไม่ใช่การลี้ภัยทางการเมือง และได้ติดต่อให้บิดาและพี่ชายเข้ามาพบกับ น.ส.ราฮาฟ แล้ว แต่ขณะนี้ยังอยู่ในความดูแลของ UNHCR และต้องถามความประสงค์ของ น.ส.ราฮาฟก่อนว่าพร้อมให้ครอบครัวเข้าพบหรือไม่ แต่เมื่อวานนี้ น.ส.ราฮาฟ มีท่าทียังไม่พร้อมพูดคุยกับครอบครัว,หาก น.ส.ราฮาฟ ยอมพูดคุย ก็จะให้ทั้งสองฝ่ายเจรจาเป็นไปด้วยดี ก็จะให้เป็นไปตามข้อตกลงของทั้งสองฝ่าย แต่หากไม่ยอมเจรจา และ น.ส.ราฮาฟยังยืนยันขอลี้ภัย หรือขอไปประเทศที่สาม ก็จะให้ UNHCR เป็นผู้ดำเนินการ แต่ขณะนี้อยู่ในความดูแลของ UNHCR เท่านั้น ไม่ได้เป็นผู้ต้องหาหรือผู้ลี้ภัย เพราะยังอยู่ในขั้นตอนการดำเนินการ,สำหรับการเดินทางเข้ามาในประเทศไทยของ น.ส.ราฮาฟ อ้างว่าต้องการเข้ามาหาเพื่อนชาวอเมริกัน เดินทางจากประเทศคูเวตเพื่อมาในไทยโดยตรง ไม่ได้ขอเปลี่ยนเครื่องไปยังประเทศอื่น และมาทำวีซ่านักท่องเที่ยวที่ด่านตรวจคนเข้าเมืองสุวรรณภูมิ แต่ไม่มีหลักฐานการเข้าพัก และตั๋วเครื่องบินขากลับ จึงถูกกักตัวไว้ก่อน รวมทั้งครอบครัวประสานผ่านทางการซาอุดีอาระเบียให้ดูแลความปลอดภัยให้ก่อน เนื่องจากนางสาวราฮาฟหลบหนีจากครอบครัวมา,อย่างไรก็ตาม เรื่องที่เกิดขึ้นไม่กระทบต่อความสัมพันธ์ของทั้งสองประเทศ เพราะเป็นเรื่องภายในครอบครัว ซึ่งทางรัฐบาลซาอุดีอาระเบียก็ขอให้ตำรวจไทยดูแลความปลอดภัยของพลเมือง ส่วนในประเทศซาอุดีอาระเบียมีหน่วยงานที่ดูแลเรื่องประเพณีและวัฒนธรรมอยู่แล้ว ซึ่งทางการไทยไม่สามารถเข้าไปข้องเกี่ยวได้,ขณะที่สถานเอกอัครราชทูตซาอุดีอาระเบีย ประจำประเทศไทย ได้ออกแถลงการณ์ชี้แจงกรณี นางสาวราฮาฟ โมฮัมเหม็ด อัล-กูนุน ถึงเนื้อหาที่มีการเผยแพร่ทางสื่อโซเชียลมีเดียว่า ทางสถานทูตฯ ได้ทำการยึดหนังสือเดินทางของนางสาวราฮาฟ โมฮัมเหม็ด อัล-กูนุน ไว้ ไม่เป็นความจริงแต่อย่างใด เนื่องจากตามที่ทางการไทยได้ชี้แจงว่า นางสาวราฮาฟ โมฮัมเหม็ด อัล-กูนุน ถูกกักตัวไว้นั้นเนื่องจากไม่สามารถแสดงเอกสารสำคัญที่สามารถตรวจสอบได้.
บิ๊กโจ๊ก เข้าพบ อุปทูตซาอุฯ แจงเรื่องสาว 18 หลบหนีเข้าเมืองเพื่อขอลี้ภัย เผยขณะนี้อยู่ในความดูแล UNSCR เชื่อเป็นเรื่องภายในครอบครัว ซึ่งทางสาวซาอุฯไม่ขอพบพ่อที่ตามมาพบ ยันจะขอลี้ภัยไป
สาวซาอุฯ,ลอบเข้าประเทศ,กักตัว ตม.,ยึดพาสปอร์ต,บิ๊กโจ๊ก,ข่าวทั่วไป